Koronavirus infeksiyasiga chalinganlar soni 1380 nafarga yetdi

17 aprel soat 10:00 holatiga ko‘ra, O‘zbekistonda koronavirus infeksiyasi qayd etilganlar soni 1380 nafarni tashkil qilmoqda. Bu haqda Sog‘liqni saqlash vazirligi xabar qildi.
Koronavirus infeksiyasidan sog‘ayganlar soni esa hozirda 129 kishini tashkil etmoqda. To‘rt kishi hayotdan ko‘z yumdi.
Ma’lumot uchun, AQSHdagi Jons Xopkins universitetining so‘nggi ma’lumotlariga ko‘ra, hozirda dunyo bo‘ylab 2,15 milliondan ziyod odamlarda koronavirus infeksiyasi aniqlangan. Ulardan 543,971 nafari sog‘aygan va 145,533 nafari vafot etgan.